હવે વાત કરીએ મોદીના વિદેશ પ્રવાસની. આજે જ્યારે કોઈ એક વ્યક્તિને યુરોપ કે થાઇલેન્ડ જવું હોય તો પણ લાખો રૂપિયાનો ખર્ચ થતો હોય ત્યારે દેશહિતમાં વડા પ્રધાન મોદી તેમની સાથે અધિકારીઓ અને મંત્રીઓને લઈને વિદેશ જાય ત્યારે સ્વાભાવિક એ એક પ્રવાસનો ખર્ચ કરોડોમાં હોય જ. પરંતુ તફાવત એ છે કે મોદીના બધા જ વિદેશ પ્રવાસો પારદર્શક છે. ટ્વિટથી માંડીને યૂટ્યૂબ પર તેમણે પોતાના વિદેશ પ્રવાસ અંગે માહિતી આપી છે. એક સાથે ત્રણ દિવસનો પ્રવાસ રાખી, પ્લેનમાં જ સૂવાનું પસંદ કરી હોટલનો ખર્ચ બચાવવાનો પ્રયાસ કરતા મોદીની વિદેશ નીતિ અને વિદેશમાં બિનનિવાસી ભારતીયો સાથેના કાર્યક્રમોએ વિદેશમાં ભારતની છાપ મજબૂત કરવાનો પ્રયાસ કર્યો છે જે ઘણા અંશે સફળ પણ રહ્યો છે.